Arxitekturniye pamyatniki Zarafshanskoy dolini
Arxitekturniye pamyatniki Zarafshanskoy dolini (ruscha: Архитектурные памятники Зарафшанской долины) — Oʻzbekistonning Zarafshon vodiysidagi meʼmoriy yodgorliklar toʻgʻrisida qoʻllanma (broshyura). 1985-yil Toshkent shahrida „Oʻzbekiston“ nashriyotida chop etilgan. Ilmiy nashr muallifi — Poʻlat Zohidov. Kitobni nashrga tayyorlashda quyidagi shaxslar ishtirok etishgan: V. Medvedyeva — muharrir, V. Tiy — rassom, A. Saibnazarov — rasmlari muharriri, T. Xaritonova — texnik muharrir, G. Volkova — musahhih. Kitob adadi — 2 000 nusxa. Muallif kitobda, Samarqand, Buxoro va Navoiy viloyatlaridagi oʻziga xos meʼmorlikni, turli xil davrlarni, xalq meʼmorlari sanʼatini aks ettiruvchi eng xarakterli yodgorliklarni oʻquvchilar eʼtiboriga havola etadi. Kitobda asosan davlat muhofazasida boʻlgan meʼmoriy yodgorliklar haqida maʼlumotlar keltirilgan boʻlib, unda shuningdek mashhur shaharlardan chekkada joylashgan, kam maʼlum boʻlgan bir-nechta yodgorliklar toʻgʻrisida ham soʻz boradi. Kitob Markaziy Osiyoning meʼmoriy merosiga qiziquvchilar uchun, shuningdek keng kitobxonlar uchun moʻljallangan.